Μαίρυ Άντερσον (1918-2014)

Η Μαίρυ «Μπήμπη» Άντερσον (Mary Bebe Anderson, 3 Απριλίου 1918 – 6 Απριλίου 2014) ήταν Αμερικανίδα ηθοποιός, που έπαιξε σε 32 κινηματογραφικές ταινίες, σχεδόν όλες μεταξύ του 1939 και του 1965. Είναι γνωστότερη για τον μικρό ρόλο της στην ταινία Όσα παίρνει ο άνεμος, καθώς και για τον βασικό ρόλο της στην ταινία του Άλφρεντ Χίτσκοκ Στον ίσκιο του θανάτου (1944). Δεν πρέπει να συγχέεται με τις ομώνυμες παλαιότερες, επίσης Αμερικανίδες ηθοποιούς Μαίρυ Άντερσον (1859-1940), που όμως δεν έπαιξε στον κινηματογράφο, και Μαίρυ Άντερσον (1897-1986), που έπαιξε μόνο σε ταινίες του βωβού κινηματογράφου.

 Η Μαίρη Μπ. Άντερσον γεννήθηκε και μεγάλωσε στο Μπέρμιγχαμ (Αλαμπάμα). Σπούδασε στο Κολέγιο Χάουαρντ (σήμερα Πανεπιστήμιο Σάμφορντ). Ο μικρότερος αδελφός της Τζέιμς Άντερσον (1921-1969) έγινε επίσης ηθοποιός, γνωστότερος από την ταινία Σκιές και Σιωπή (1962). Τα δύο αδέλφια εμφανίσθηκαν μάλιστα μαζί σε μία ταινία, την Hunt the Man Down (1951). Μετά από δύο ρόλους όπου δεν αναγραφόταν στους τίτλους της ταινίας, η Άντερσον πραγματοποίησε την πρώτη της σημαντική εμφάνιση σε ταινία στο Όσα παίρνει ο άνεμος (1939). Μετά από ακρόαση ως μία από τις χίλιες τετρακόσιες υποψήφιες για τον ρόλο της Σκάρλετ, πήρε τελικώς τον ρόλο της Μέιμπελ Μέριγουέδερ. Το 1944 έπαιξε τον ρόλο της νοσοκόμας Άλις, έναν από τους δέκα της ταινίας του Χίτσκοκ Στον ίσκιο του θανάτου ή Ναυαγοί (Lifeboat, 1944). Τερματίζοντας πρόωρα τη σταδιοδρομία της στον κινηματογράφο, έπαιξε περιστασιακά σε τηλεοπτικές σειρές, π.χ. στον ρόλο της Κάθριν Χάρινγκτον στη σειρά Πέυτον Πλέις το 1964 (επεισόδια 2 έως 20). Η Άντερσον παντρεύτηκε πρώτα τον Λέοναρντ Μπέρενς, το 1940, και χώρισε το 1950. Ο δεύτερος γάμος της ήταν με τον εξέχοντα διευθυντή φωτογραφίας Λέον Σάμροϋ (από το 1953 έως τον θάνατό του το 1974), με τον οποίο απέκτησε ένα γιο, τον Αλεξάντερ (1956), που πέθανε σε ηλικία δύο μηνών. Η Μαίρυ Άντερσον πέθανε σε ηλικία 96 ετών στο Τολούκα Λέικ του Μπέρμπανκ, εξαιτίας ενός εγκεφαλικού επεισοδίου. Με τον θάνατό της απέμειναν δύο μόνο εν ζωή ηθοποιοί που είχαν παίξει στην ταινία Όσα Παίρνει ο Άνεμος (και αναγράφονται στους τίτλους της): ο Μίκυ Κουν και η Ολίβια Ντε Χάβιλαντ. Γυναίκες (1939) - νεαρό κορίτσι (μη αναγραφόμενη) Όσα παίρνει ο άνεμος (1939) - Μέιμπελ Μέριγουέδερ Mendelssohn's Wedding March (1939) - Χίλντα (μη αναγραφόμενη) Til We Meet Again (1940) - κοπέλα (μη αναγραφόμενη) Flight Angels (1940) - Ντέιζυ Λου Ο αετός των θαλασσών (1940) - κυρία της τιμής (μη αναγραφόμενη) Όλα, και τον ουρανό ακόμα! (1940) - Ρεμπέκα Τζέυ My Love Came Back (1940) - γυναίκα που ο Τόνυ νομίζει για την Αμέλια (μη αναγραφόμενη) A Dispatch from Reuter's (1940) - κοπέλα με τον Μαξ (μη αναγραφόμενη) Cheers for Miss Bishop (1941) - Έιμυ Σώντερς Under Age (1941) - Έντι Μπαιρντ Henry Aldrich for President (1941) - Φύλις Μάικλ Bahama Passage (1941) - Μαίρυ Αίνσγουορθ Henry and Dizzy (1942) - Φύλις Μάικλ Ουράνια Οπτασία (1943) - Ζαν Αμπαντί Στον ίσκιο του θανάτου (1944) - Άλις Μακένζι Τα Κλειδιά του Παραδείσου (1944) - (μη αναγραφόμενη) Πρόεδρος Γουίλσον (1944) - Έληνορ Γουίλσον Ένα δέντρο μεγαλώνει στο Μπρούκλιν (1945) - (μη αναγραφόμενη) Behind Green Lights (1946) - Νόρα Μπαρντ Δωσ' μου πίσω το παιδί μου (1946) - Κορίν Πίρσεν Whispering City (1947) - Μαίρυ Ρόμπερτς Η Ζούγκλα της Ασφάλτου (1950) - εκφωνήτρια ασυρμάτου αστυνομίας (φωνή) The Underworld Story (1950) - Μόλυ Ράνκιν Last of the Buccaneers (1950) - «Χελιδόνα» Hunt the Man Down (1950) - Άλις Μακγκουάιρ / Πέγκυ Λίντεν Chicago Calling (1951) - Μαίρυ Κάνον Passage West (1951) - Μάιρα Τζόνσον One Big Affair (1952) - Χίλντα Τζόουνς I, the Jury (1953) - Αϊλήν Βίκερς Επικίνδυνος Διάπλους (1953) - Άννα Κουίν Jet Over the Atlantic (1959) - Μαρία Cheech and Chong's Next Movie (1980) - ηλικιωμένη στο δισκάδικο (μη αναγραφόμενη, τελευταίος ρόλος στον κινηματογράφο) Η Μαίρυ Άντερσον στην IMDb Η Μ. Άντερσον στο «Βρες τον τάφο του» Η Μ. Άντερσον στο AllMovie